ཡང་ལན།ཞང་ཚུལ་མི་ལགས།བཀའ་དྲིན་ཆེ།རྣམ་པ་ཚོས་གླེང་བཞིན་པའི་ཏུན་ཧོང་ཡིག་འཐོར་ལས་གསལ་བའི་ཡབ་བླ་བདལ་དྲུག་སྐོར་གྱི་གཤེན་རབ་མྱི་བོ་དེ་དང་དགའ་ཐང་འབུམ་པའི་ཡིག་འཐོར་ལས་གསལ་བའི་གཤེན་རབ་མྱི་བོ་དེ་གཉིས།བདག་ཅག་གི་སྟོན་པ་གཤེན་རབ་མྱི་བོ་ཆེ་ཡིན་པའི་དབང་དུ་བཏང་ན།དགའ་ཐང་འབུམ་པའི་གཤེན་རབ་དེས་གཏོ་དང་དཔྱད་མ་ཤེས་ནས་སྒམ་ལྷ་བོ་ལྷ་གསས་ལ་གཏོ་དཔྱད་སྐོར་དྲིས་པ་ཞིག་ཡོད་སྣང་ཡོད་དྲན།དེས་ན་བདག་ཅག་གི་སྟོན་པས་མ་མཁྱེན་པའི་གཏོ་དཔྱད་ཅིག་དཀའ་བའི་ཚོད་དུ་ཡོད་ལ།གཞན་དུ་ན་དགའ་ཐང་འབུམ་པའི་གཤེན་རབ་དེས་ཕལ་ཆེར་དམར་མཆོད་ཅུང་ཟད་ཕྱག་ལས་གནང་མེད་འགྲོ་སྙམ་པ་ཞིག་ཡོད་སྣང་འཆར།དེ་ཡིན་ན་འོ་སྐོལ་གྱི་གཤེན་རབ་དེས་ཐེག་དགུ་གང་གི་དབང་དུ་བཏང་ནའང་དམར་མཆོད་འབུལ་གྱི་ཡོད་པའི་གདེང་ཚོད་ནི་ཆེས་དཀའ་བའི་གནས་ཤིག་ཏུ་འཁུམ།འོན་ཀྱང་ད་ལྟ་དེབ་དེ་ལག་ཏུ་མེད་སྟབས་གསལ་པོ་ཞུ་མ་ཤེས་ཀྱང་།མདོར་ན་འདིའི་གཤེན་རབ་དེ་དང་སྟོན་མཆོག་གཤེན་རབ་གཉིས་གཅིག་ཡིན་མིན་གྱི་གནད་ལ་དཔྱད་པ་མཐར་སོན་ཞིག་བྱུང་ན་མ་གཏོགས་ཐག་གཅོད་དཀའ་བའི་གནས་ཤིག་ཏུ་ཨེ་ཡིན་སྙམ་པ་ནི་ཁོ་བོའི་རྣམ་རྟོག་ཙམ་ལགས།